KOMISIJOS SPRENDIMAS
2006 m. vasario 14 d.
dėl Reglamento (EB, Euratomas) Nr. 2342/2002, nustatančio išsamias Europos Bendrijų bendrajam biudžetui taikomo Finansinio reglamento įgyvendinimo taisykles, 157 straipsnio b punkte ir 158 straipsnio 1 dalies a ir c punktuose nustatytų ribų pakeitimo
(2006/103/EB)
EUROPOS BENDRIJŲ KOMISIJA,
atsižvelgdama į 2002 m. gruodžio 23 d. Komisijos reglamentą (EB, Euratomas) Nr. 2342/2002, nustatantį išsamias Tarybos reglamento (EB, Euratomas) Nr. 1605/2002 dėl Europos Bendrijų bendrajam biudžetui taikomo Finansinio reglamento įgyvendinimo taisykles (1), ypač į jo 271 straipsnį,
kadangi:
(1)
271 straipsnio 2 dalyje numatyta remiantis direktyvomis dėl viešųjų pirkimų sutarčių sudarymo tvarkos derinimo kas dvejus metus atnaujinti viešiesiems pirkimams taikomas ribas.
(2)
Europos Parlamento ir Tarybos direktyvoje Nr. 2004/18/EB (2) nustatytoms riboms nuo 2006 m. sausio 1 d. taikytinos vertės eurais.
NUSPRENDĖ:
1 straipsnis
Nuo 2006 m. sausio 1 d. viešiesiems pirkimams galioja šios atnaujintos ribų vertės eurais:
Kas dveji metai atliekamas atnaujinimas
Riba 2004 m. sausio 1 d.
Riba 2005 m. rugpjūčio 5 d.
Riba 2006 m. sausio 1 d.
157 straipsnio b punktas
5 923 624 eurai
5 923 000 eurų
5 278 000 eurų
158 straipsnio 1 dalies a punktas
154 014 eurų
154 000 eurų
137 000 eurų
158 straipsnio 1 dalies c punktas
5 923 624 eurai
5 923 000 eurų
5 278 000 eurų
2 straipsnis
Šis sprendimas įsigalioja jo paskelbimo Europos Sąjungos oficialiajame leidinyje dieną. Komisijos apskaitos pareigūnas praneša apie šį sprendimą kitoms Bendrijos institucijoms ir įstaigoms.
Priimta Briuselyje, 2006 m. vasario 14 d.